[{"text_idx": "#000001", "text": "Gyda thros 150 o siopau, bwytai a chaffis, St David's Dewi Sant yw\u2019r lle i fod ar gyfer siopa, ciniawa neu adloniant yng Nghaerdydd."}, {"text_idx": "#000003", "text": "Yn ystod y cyfnod anarferol hwn, mae llawer o\u2019r siopau\u2019n gweithredu oriau gwahanol i\u2019r arfer, ac mae gan rai gyfyngiadau ar waith. Cliciwch yma i ddysgu mwy."}, {"text_idx": "#000005", "text": "Gyda thros 40 miliwn o siopwyr yn heidio trwy\u2019r drysau bob blwyddyn, mae Dewi Sant wedi sicrhau bod canol dinas Caerdydd bendant ar y map fel un o\u2019r mannau gorau ar gyfer manwerthu yn y DU."}, {"text_idx": "#000006", "text": "Gyda thros 180 o siopau, caffis a bwytai i\u2019w fforio, Dewi Sant yw\u2019r cyrchfan delfrydol am ddiwrnod allan, p\u2019un ai a ydych yn bwriadu adlonni\u2019r teulu, cael cinio amheuthun gyda ffrindiau neu ddod o hyd i\u2019r eitem berffaith honno ar gyfer eich wardrob."}, {"text_idx": "#000007", "text": "Mae ei gymysgedd o frandiau dylunwyr a\u2019r gorau o\u2019r Stryd Fawr yn golygu mai Dewi Sant yw\u2019r lle perffaith i fodloni angerdd am ffasiwn, heb so\u0302n am fanwerthwyr teuluol, addurno mewnol, harddwch a phampro."}, {"text_idx": "#000008", "text": "Mae Dewi Sant wedi dod a\u0302 llawer o enwau cyffrous newydd i Gymru am y tro cyntaf erioed \u2013 gan ddyrchafu Caerdydd i un o\u2019r lleoedd gorau i siopa y tu allan i Lundain. Agorodd Michael Kors a Victoria\u2019s Secret eu drysau i siopau blaenllaw yng Nghymru."}, {"text_idx": "#000010", "text": "Hefyd mae gan Dewi Sant y cynnig ffasiwn stryd fawr gorau sydd i\u2019w gael, gydag enwau fel River Island, New Look, Debenhams ac M&S. Gyda chymaint o siopau o dan un to, byddwch yn sicr o ddod o hyd i\u2019r wedd berffaith!"}, {"text_idx": "#000011", "text": "Yn ogystal a\u0302 bod yn brifddinas siopa Cymru \u2013 mae gan Dewi Sant hefyd rai o\u2019r lleoedd mwyaf bywiog i fwyta ac i yfed yn y ddinas, gan gynnwys bwytai a fydd yn plesio rhai o\u2019r selogion bwyd mwyaf brwd."}, {"text_idx": "#000012", "text": "Yn llawn dop gyda bwytai sy\u2019n addas i bob chwaeth, o TGI Fridays ar gyfer gwledd i\u2019r teulu, i Nandos \u2013 uchafbwynt bwyta\u2019n gymdeithasol, bydd digon o ddewis ar o\u0302l diwrnod o therapi siopa. Mae ardal Yr Aes yn llawn lleoliadau blasus, gan gynnwys Wahaca, Jamie\u2019s Italian a\u2019r Cosy Club."}, {"text_idx": "#000013", "text": "Mae Dewi Sant yng nghanol canol dinas Caerdydd, ac yn lle perffaith i gael mynediad at yr atyniadau gorau i dwristiaid gan gynnwys Castell Caerdydd, yr Amgueddfa Genedlaethol a mannau gwyrdd trawiadol y ddinas."}, {"text_idx": "#000014", "text": "I gael diwrnod allan hwyliog, mae\u2019r ganolfan yn gartref i Treetop Adventure Golf. Gyda dau gwrs golff bach gyda 18 twll, gall teuluoedd a ffrindiau fynd i\u2019r afael a\u0302\u2019r Tropical Trail neu\u2019r Ancient Explorer, a hyd yn oed mentro\u2019r 19eg twll bonws i ennill rownd am ddim."}, {"text_idx": "#000015", "text": "Drwy gydol y flwyddyn, mae gan Ganolfan Dewi Sant galendr sy\u2019n byrlymu gyda digwyddiadau cyffrous. O ddigwyddiad siopa myfyrwyr mwyaf y DU i ganolfannau hunluniau Nadoligaidd, mae rhywbeth i bawb ei fwynhau."}, {"text_idx": "#000016", "text": "Yn eistedd uwchben St Davids Dewi Sant mae cyfleuster parcio ceir cyfoes 24 awr 2,000 awr, a fydd ar gyfer siopwyr yn un o'r lleoedd gorau i barcio yng nghanol y ddinas."}, {"text_idx": "#000017", "text": "Yr arosfannau bysiau agosaf yw Canal Street (JF) neu Hayes Bridge Road (JH), mae'r ddau o fewn pellter cerdded byr."}]